钦定古今图书集成/明伦汇编/官常典/第331卷 > 阎让
## 钦定古今图书集成/明伦汇编/官常典/第331卷 > 阎让

有思。武德初，为秦王府士曹参军，从平东都，迁尚衣
奉御，制衮冕六服、腰舆伞扇，咸有典法。贞观初，历将
作少匠、大安县男，护治献陵，拜大匠。文德皇后崩，摄
司空，营昭陵，坐弛职免。起为博州刺史。太宗幸洛阳”，
诏立德按爽垲，建离宫清署。乃度地汝州西山，控汝
水，睨广成泽，号“襄城宫”，役凡百馀万。宫成，烦燠不可
居，帝废之以赐百姓，坐免官。未几，复为大匠，即洪州
造浮海大航五百艘。遂从征辽，摄殿中监，规筑土山，
破安市城。师还，至辽泽，亘二百里，淖不可通，立德筑
道为桥梁，无留行。帝悦，赐予良厚。又营翠微、玉华二
宫，擢工部尚书。帝崩，复摄司空，典陵事。以劳进爵大
安县公。永徽五年，高宗幸万年宫，留守京师，领徒四
万治京城。卒，赠吏部尚书、并州都督，陪葬昭陵，谥曰
康。